**Peter Čerešňák** (s. 26. tammikuuta 1993 Trenčín, Slovakia) on slovakialainen jääkiekkopuolustaja.

Ura
---

### Seuraura

Čerešňák on HK Dukla Trenčínin kasvatti. Sibir Novosibirsk varasi hänet 115. pelaajana KHL:n varaustilaisuudessa 2010. Čerešňák debytoi Trenčínin miesten joukkueessa vain 17-vuotiaana kaudella 2010–2011. Hän pelasi kauden aikana Extraligassa Trenčínin ja Slovakian alle 20-vuotiaiden maajoukkueohjelma HK Orange 20:n joukkueissa yhteensä 32 runkosarjaottelua tehopistein 1+3=4.

New York Rangers varasi Čerešňákin kuudennella kierroksella 172. pelaajana NHL:n varaustilaisuudessa 2011. Samana kesänä hänet varasi myös Peterborough Petes koko CHL:n varaustilaisuuden neljäntenä pelaajana. Čerešňák siirtyi joukkueeseen kaudeksi 2011–2012. Kahden Petesissa vietetyn vuoden jälkeen hän palasi kaudeksi 2013–2014 HK Dukla Trenčíniin. Čerešňák oli joukkueen tehokkain puolustaja tehoilla 3+16=19.

Kaudeksi 2014–2015 Čerešňák siirtyi Tšekin Extraligan HC Vítkoviceen. Kaudella 2015–2016 hän oli joukkueen tehokkain puolustaja tehoilla 2+20=22, joilla Čerešňák jakoi liigan puolustajien pistepörssin yhdeksännen sijan neljän muun pelaajan kanssa. Hän voitti myös Vítkovicen sisäisen tehotilaston lukemalla +12. Kaudeksi 2016–2017 Čerešňák siirtyi kaksivuotisella sopimuksella samassa liigassa pelaavan HC Plzeňin riveihin.

### Maajoukkueura

Čerešňák edusti Slovakiaa Pyeongchangin olympiakisoissa 2018, jolloin hän voitti joukkueen sisäisen maalipörssin ja jakoi sisäisen pistepörssin voiton Dominik Granakin kanssa tehoilla 2+2=4. Čerešňák pelasi myös MM-kilpailuissa vuosina 2014 ja 2017. Valmennus valitsi hänet vuoden 2017 turnauksen päätteeksi joukkueensa yhdeksi kolmesta parhaasta pelaajasta. Čerešňák valittiin myös Saksaa vastaan pelatun alkulohkon ottelun päätteeksi Slovakian ottelun parhaaksi pelaajaksi. Yhteensä hän on pelannut 66 A-maaottelua tehopistein 7+9=16. Čerešňák teki A-maajoukkuedebyyttinsä Euro Hockey Challengessa 12. huhtikuuta 2013 Žlobinissa Valko-Venäjää vastaan.

Čerešňák pelasi myös alle 20-vuotiaiden MM-kilpailuissa vuosina 2011, 2012 ja 2013. Ensimmäisessä turnauksessa hänet valittiin Tšekkiä vastaan pelatun karsintasarjan ottelun päätteeksi Slovakian ottelun parhaaksi pelaajaksi. Vuoden 2013 turnauksessa Čerešňák voitti joukkueensa sisäisen tehotilaston lukemalla +3. Hänet valittiin Yhdysvaltoja vastaan pelatun alkulohkon ottelun päätteeksi Slovakian ottelun parhaaksi pelaajaksi.

Čerešňák pelasi myös alle 18-vuotiaiden MM-kilpailuissa vuosina 2010 ja 2011, joista jälkimmäisessä turnauksessa hän toimi Slovakian kapteenina. Čerešňák valittiin Venäjää vastaan pelatun avausottelun päätteeksi joukkueensa ottelun parhaaksi pelaajaksi. Hän pelasi myös alle 18-vuotiaiden Ivan Hlinkan muistoturnauksessa vuonna 2010.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2008–2009 | HK Dukla Trenčín | Slovakia U20 | 23 | 1 | 1 | 2 | 0 | – | – | – | – | – |
| 2009–2010 | HK Dukla Trenčín | Slovakia U20 | 47 | 4 | 18 | 22 | 38 | – | – | – | – | – | U18 | 6 | 0 | 0 | 0 | 6 |
| 2010–2011 | HK Dukla Trenčín | Slovakia U20 | 8 | 0 | 3 | 3 | 4 | 11 | 0 | 3 | 3 | 37 | U18 | 6 | 0 | 1 | 1 | 0 |
|  | HK Dukla Trenčín | SloEL | 7 | 0 | 0 | 0 | 0 | – | – | – | – | – | JMM | 6 | 0 | 0 | 0 | 2 |
|  | HK Orange 20 | SloEL | 25 | 1 | 3 | 4 | 16 | – | – | – | – | – |
| 2011–2012 | Peterborough Petes | OHL | 61 | 6 | 9 | 15 | 34 | – | – | – | – | – | JMM | 6 | 0 | 0 | 0 | 2 |
| 2012–2013 | Peterborough Petes | OHL | 56 | 3 | 9 | 12 | 24 | – | – | – | – | – | JMM | 6 | 1 | 2 | 3 | 0 |
| 2013–2014 | HK Dukla Trenčín | SloEL | 56 | 3 | 16 | 19 | 24 | – | – | – | – | – | MM | 7 | 0 | 0 | 0 | 2 |
| 2014–2015 | HC Vítkovice | ČEL | 48 | 2 | 6 | 8 | 14 | 4 | 0 | 1 | 1 | 0 |
| 2015–2016 | HC Vítkovice | ČEL | 45 | 2 | 20 | 22 | 18 | – | – | – | – | – |
| 2016–2017 | HC Plzeň | ČEL | 52 | 1 | 6 | 7 | 14 | 11 | 3 | 3 | 6 | 6 | MM | 7 | 1 | 2 | 3 | 4 |
| 2017–2018 | HC Plzeň | ČEL | 43 | 1 | 7 | 8 | 12 | 10 | 0 | 2 | 2 | 0 | OK | 4 | 2 | 2 | 4 | 2 |
| 2018–2019 | HC Plzeň | ČEL | 39 | 7 | 14 | 21 | 8 | 14 | 0 | 8 | 8 | 4 |
| 2019–2020 | HC Plzeň | ČEL | 52 | 5 | 15 | 20 | 34 | – | – | – | – | – |
| 2020–2021 | HC Plzeň | ČEL | 44 | 9 | 9 | 18 | 26 | – | – | – | – | – |
| 2021–2022 | HC Plzeň | ČEL | 50 | 6 | 34 | 40 | 24 | 5 | 1 | 4 | 5 | 2 | OQ | 3 | 0 | 5 | 5 | 0 |
|  |  |  |  |  |  |  |  |  |  |  |  |  | OK | 7 | 0 | 5 | 5 | 2 |
| 8 kautta | yhteensä | ČEL | 373 | 33 | 111 | 144 | 150 | 44 | 4 | 22 | 26 | 12 |
| 2 kautta | yhteensä | SloEL | 88 | 4 | 19 | 23 | 40 | – | – | – | – | – |

Lähteet
-------

* Peter Čerešňák The Internet Hockey Databasessa (englanniksi)
* Peter Čerešňák *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Peter Čerešňák *Elite Prospects*. Everysport Media Group AB.  (englanniksi)
2. ↑  Petes Trim Roster to 33 players  3.9.2011. Peterborough Petes. Viitattu 31.1.2018. (englanniksi)
3. ↑  Jahoda, David: Plzeň potvrdila Stacha a Koreise. Čerešňák jako náhrada za Jeřábka *hokej.cz*.  1.5.2016. BPA sport marketing a.s. & eSports.cz, s.r.o. Viitattu 31.1.2018. (tšekiksi)
4. ↑  BEST PLAYER OF THE GAME SELECTED BY THE TEAM (pdf)  21.5.2017. IIHF.  Arkistoitu 17.10.2017. Viitattu 31.1.2018. (englanniksi)
5. ↑  Belarus vs Slovakia – EHC – 2016–17 Euro Hockey Challenge – boxscore *pointstreak.com*.  12.4.2013. Poitstreak Sports Technologies Inc. Viitattu 31.1.2018.
6. ↑  BEST PLAYER OF THE GAME SELECTED BY THE TEAM (pdf)  5.1.2011. IIHF.  Arkistoitu 5.1.2016. Viitattu 31.1.2018. (englanniksi)
7. ↑  BEST PLAYER OF THE GAME SELECTED BY THE TEAM (pdf)  5.1.2013. IIHF.  Arkistoitu 5.1.2016. Viitattu 31.1.2018. (englanniksi)
8. ↑  BEST PLAYERS PER GAME (pdf)  24.4.2011. IIHF. Viitattu 31.1.2018. (englanniksi)